PLUS วิ่ง 4% โบรกชี้ Q3 กำไรโตเด่น รับส่งออก-เพิ่มช่องทางขายหนุน
PLUS บวก 4% เก็งกำไรไตรมาส 3/65 โตเด่น โบรกชูส่งออกแกร่งรับบาทอ่อนค่า รวมทั้งขยายช่องทางการขายและออกสินค้าใหม่หนุน
PLUS บวก 4% เก็งกำไรไตรมาส 3/65 โตเด่น โบรกชูส่งออกแกร่งรับบาทอ่อนค่า รวมทั้งขยายช่องทางการขายและออกสินค้าใหม่หนุน
3 พ.ย. 2565

ผู้สื่อข่าวรายงานว่า วันนี้ (3 พ.ย.65) ราคาหุ้น บริษัท โรแยล พลัส จำกัด (มหาชน) หรือ PLUS ณ เวลา 15:19 น. อยู่ที่ระดับ 10.70 บาท บวก 0.40 บาท หรือ 3.88% สูงสุดที่ระดับ 10.80 บาท ต่ำสุดที่ระดับ 10.30 บาท ด้วยมูลค่าการซื้อขาย 48.94 ล้านบาท

บล.ฟินันเซีย ไซรัส ระบุในบทวิเคราะห์ว่า คาดแนวโน้มกำไรไตรมาส 3/65 และไตรมาส 4/65 จะอ่อนตัวลงตามฤดูกาล เพราะเป็น Low Season ของธุรกิจ แต่คาดจะเป็นกำไรที่เติบโตสูงจากงวดเดียวกันของปีก่อน เพราะฐานต่ำในปีก่อน ทั้งนี้บริษัทอยู่ระหว่างขยายกำลังการผลิตทั้งสายการผลิตขวดแก้ว และสายการผลิตใหม่เป็นขวด PET คาดจะเริ่มรับรู้สายขวด PET ได้ในปี 66 โดยควบคู่ไปกับการขยายช่องทางการขายและสินค้าใหม่ทั้งกลุ่ม Plant-based, เครื่องดื่มเพื่อสุขภาพ และชานมไข่มุก ทั้งนี้อยู่ระหว่างปรับเพิ่มกำไรปกติปี 65 ขึ้นจากปัจจุบันคาดไว้ที่ 184 ล้านบาท เติบโต 114.30% จากงวดเดียวกันของปีก่อน
อย่างไรก็ดีบริษัทมีรายได้จากการส่งออกเป็นหลัก จึงคาดได้รับอานิสงส์จากเงินบาทที่อ่อนค่าหนักก่อนหน้านี้